《冯载赓招集滴翠山房同胡南征陈命美 其二》
明代·李之世

踞石芘林任偃舒，一痕花影上衣裾。几人把酒听山鸟，何处翻经响木鱼。

香馩嫩芽青茉莉，盘分细颖碧芙渠。明窗真觉无馀事，倘许閒窥帐里书。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。